

6. maj 2010

**Trafiktal for april:**

**Norwegian stærkt påvirket af lukket europæisk luftrum**

**Norwegians trafiktal blev i april kraftigt påvirket af lukningen af store dele af det europæiske luftrum på grund af vulkanaske. Næsten 2.000 flyvninger blev indstillet. I alt fløj 800.000 passagerer med Norwegian i april, og selskabet havde en produktionsvækst på 13 pct. i april måned.**

*”April har været en udfordrende måned for Norwegian på grund af myndighedernes lukning af europæisk luftrum, men vi er tilfredse med apriltallene, når man tager de omfattende driftsforstyrrelser i betragtning.*

*Vores passagerer har været skadelidende, og vi har tabt mindst 100 millioner på dette. Vi har gjort alt, hvad vi har kunnet for at fragte strandede passagerer hjem, og vi begyndte at flyve så snart forholdene tillod det. Vi er glade for, at trafikken nu er normal igen, og vi er godt tilfredse med, at vi nåede en punktlighed på 91 pct. i april til trods for store driftsforstyrrelser,”* siger Bjørn Kjos, administrerende direktør i Norwegian.

Yielden er estimeret til 0,51 for april, hvilket er 19 pct. lavere end april 2009. Ændringen skyldes blandt andet ændring i ruteporteføljen og indfasning af 5 nye fly af typen Boeing 737-800 med større kapacitet og lavere enhedsomkostninger. Yielden blev også negativt påvirket af lukningen af det europæiske luftrum.

Kabinefaktoren for selskabet lå på 71 pct. i april, hvilket er 8 procentpoint lavere end samme måned sidste år. Reduktionen skyldes til dels reduceret passagertilstrømning de første dage efter, at normal produktion blev genoptaget.

Selskabet opererede 78,9 pct. af de planlagte flyvninger i april, hvoraf 91,1 pct. fløj til planlagt tid. Justeret for driftsforstyrrelserne, der skyldtes lukning af luftrummet opererede Norwegian 96,6 pct. af de planlagte flyvninger.

**Kontaktpersoner:**

Kommunikationsdirektør Anne-Sissel Skånvik, tlf. +47 48 99 44 40

Finansdirektør Frode Foss, tlf. +47 91 63 16 45